CELEX: 62012TA0118
Language: lv
Date: 2013-12-12 00:00:00
Title: Lieta T-118/12: Vispārējās tiesas 2013. gada 12. decembra spriedums — ANKO /Komisija (Šķīrējklauzula — Sestā pamatprogramma pētniecības, tehnoloģiju attīstības un demonstrējumu pasākumiem (2002.–2006.) — Līgums attiecībā uz Persona projektu — Maksājumu apturēšana — Saistībā ar citiem projektiem veiktajos auditos konstatēti pārkāpumi — Nokavējuma procenti)

8.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 39/18
            
         Vispārējās tiesas 2013. gada 12. decembra spriedums — ANKO/Komisija
   (Lieta T-118/12) (1)
   
   (Šķīrējklauzula - Sestā pamatprogramma pētniecības, tehnoloģiju attīstības un demonstrējumu pasākumiem (2002.–2006.) - Līgums attiecībā uz Persona projektu - Maksājumu apturēšana - Saistībā ar citiem projektiem veiktajos auditos konstatēti pārkāpumi - Nokavējuma procenti)
   2014/C 39/29
   Tiesvedības valoda — grieķu
   
      Lietas dalībnieki
   
   
      Prasītāja: ANKO AE Antiprosopeion, Emporiou kai Viomichanias (Atēnas, Grieķija) (pārstāvis — V. Christianos, advokāts)
   
      Atbildētāja: Eiropas Komisija (pārstāvji — R. Lyal, B. Conte, pārstāvji, kam palīdz S. Drakakakis, advokāts)
   
      Priekšmets
   
   Atbilstoši šķīrējklauzulai LESD 272. panta izpratnē celta prasība, ar kuru Vispārējai tiesai lūgts atzīt, pirmkārt, ka ar lēmumu apturēt tādu naudas summu atmaksu, ko prasītāja saņēmusi, izpildot līgumu Nr. 045459, kas saistīts ar projektu Persona, un kas noslēgts Sestās pamatprogrammas pētniecības, tehnoloģiju attīstības un demonstrējumu pasākumiem (2002.–2006.) ietvaros, Komisija ir pārkāpusi savas līgumsaistības, un, otrkārt, piespriest Komisijai saistībā ar šo projektu samaksāt prasītājai summu EUR 6 752,74 apmērā, pieskaitot nokavējuma procentus
   
      Rezolutīvā daļa:
   
   
               1)
            
            
               Eiropas Komisija izmaksā ANKO AE Antiprosopeion, Emporiou kai Viomichanias summas, kuru izmaksa tika apturēta, pamatojoties uz II.28 punkta 8. apakšpunkta trešo daļu vispārīgajos noteikumos, kas pievienoti līgumam attiecībā uz Persona projektu, kurš noslēgts saistībā ar Sesto pamatprogrammu pētniecības, tehnoloģiju attīstības un demonstrējumu pasākumiem (2002.–2006.), un šī samaksa neietekmē ANKO AE Antiprosopeion, Emporiou kai Viomichanias deklarēto izdevumu attaisnoto raksturu un Komisijas veicamo galīgā audita ziņojumā 11-BA134-011 ietverto secinājumu ieviešanu. Izmaksājamo summu apmēram ir jāatbilst finansiālā atbalsta atlikušajai daļai, kas bija pieejama maksājumu apturēšanas brīdī, un minētajām summām ir jāpieskaita nokavējuma procenti, kas attiecībā uz katru laikposmu ir aprēķināmi, beidzoties 45 dienu samaksas termiņam pēc tam, kad Komisija ir saņēmusi attiecīgos ziņojumus, un vēlākais 90 dienu termiņam pēc to saņemšanas. Procentiem piemērojamais palielinājums ir palielinājums, kas ir spēkā pirmajā maksājuma termiņa mēneša dienā un kas publicēts Eiropas Savienības Oficiālā Vēstneša C sērijā;
            
         
               2)
            
            
               Komisija atlīdzina tiesāšanās izdevumus.
            
         
      (1)  OV C 138, 12.5.2012.